ריימונד אמסלם

ביוגרפיה

אמסלם נולדה, גדלה והתחנכה בירושלים, למשפחה יוצאת מרוקו. בנעוריה למדה במגמת התיאטרון והמשחק בבית הספר התיכון לאמנויות ע"ש צ'ארלס א. סמית בירושלים. לאחר שירותה הצבאי בצה"ל למדה משחק ב"סטודיו למשחק ניסן נתיב" בירושלים (2002-1999) לצידם של לנה אטינגר ובני אלדר.

קולנוע וטלוויזיה

בשנת 2003 גילמה לראשונה את אירמה בסרט הסטודנטים "הריקוד של אמא" בבימויה של זלדה חוחא ולנר. באותה שנה גילמה את מיכל בדרמה הטלוויזיונית "עמק החלומות" בבימויו של עמרי גבעון ושודרה ב-yes.
בשנת 2004 שיחקה בסרט הקולנוע "סיפור קיץ" בבימויו של שמואל חיימוביץ'.
בשנת 2005 גילמה את אליענה בסרט הקולנוע "ג'נאם ג'נאם" בבימויו של חיים בוזגלו, ועל משחקה בסרט זה הייתה מועמדת לראשונה לפרס אופיר בקטגוריית שחקנית המשנה הטובה ביותר. ושיחקה בתפקיד קטן, בתפקיד אביגיל בסרט טלוויזיה "קצכן" ששודר ב-HOT ובבימויו של גא"י מיכאל. באותה שנה גילמה את דניז בסדרת הפשע "כתב פלילי" גם כן, בבימויו של חיים בוזגלו ושודרה בערוץ 1.
בשנת 2006 גילמה את שולה כהן, מרגלת ישראלית החיה בביירות, בסדרת הדרמה האמריקאית "against all odds" בבימויו של טום איווי. שיחקה בסרט הקולנוע "שלוש אמהות" בבימויה של דינה צבי ריקליס, שם גילמה את פלורה, דמותה הצעירה של רבקה רז. ושיחקה בסרט "בקרוב תדברי אליי שוב" בבימויים של סיגל יהודה וג'ואל אלכסיס.
בשנת 2007 שיחקה בשתי הפקות הוליוודיות: בין היתר גילמה את ליילה בסרט הקולנוע "חקירה מעבר לקווים" לצד ג'ייק ג'ילנהול ומריל סטריפ, בבימויו של גווין הוד, וגילמה את סאנה במיני-סדרת הדרמה "House of sadam" לצידה שיחקו גם אורי גבריאל ויגאל נאור. הסדרה שודרה ברשתות BBC וב-HBO.
בשנת 2008 שיחקה בסרט הקולנוע זוכה הפרסים "שבע דקות בגן עדן" בבימויו של עמרי גבעון - ועל משחקה בסרט זה הייתה מועמדת לפרס אופיר לשחקנית הראשית הטובה ביותר וקיבלה שבחים רבים. גילמה את שולי בסרטו הקצר של בועז ארמוני "רכבות במדבר" אשר זכה בפרסים בינלאומיים רבים. וגילמה את רחל בסרט הטלוויזיה של אבירם שולחני "לא יודעת איך" אשר שודר בערוץ 2 והוקרן בפסטיבל הסרטים הבינלאומי בחיפה. באותה שנה שוב שיתפה פעולה עם חיים בוזגלו בסרט הקולנוע "דלת מול דלת" שם שיחקה לצד ליאור מילר.
בשנת 2009 גילמה את אלמה במיני-סדרת הדרמה "לחיות מחדש" (Revive) - קופרודוקציה ישראלית-צרפתית המספרת את סיפורם של עולי ספינת המעפילים הראשונה ממרוקו, "יהודה הלוי", בשנת 1947, במקור הסדרה הייתה צריכה לצאת כסרט קולנוע אך לבסוף, הפכה למיני סדרה. מביים אותו חיים בוזגלו. שיחקה באותה שנה בעונה 2 של סדרת הדרמה של Yes "מסכים" בבימויו דני סירקין. באותה שנה שיחקה בדרמת המלחמה של שמואל מעוז "לבנון" אשר זכה בפרס אריה הזהב בפסטיבל ונציה, עליו הייתה אמסלם מועמדת בשנית לפרס אופיר לשחקנית המשנה הטובה ביותר. בנוסף, שיחקה לצד נינט טייב בסרט האקשן "קירות" של דני לרנר, שם גילמה יצאנית.
בשנת 2010 גילמה את הגרושה בסרט הקולנוע זוכה פרס אופיר "שליחותו של הממונה על משאבי אנוש" בבימויו של ערן ריקליס. שיחקה וגילמה את פרלה בסרט פשע של חיים בוזגלו "כבוד" לצד קאסט מכובד ומרשים וביניהם: זאב רווח, עמוס לביא, שמיל בן ארי, אוולין הגואל, ריטה שוקרון ואחרים רבים. וגילמה את דפי בנטל בעונה השנייה של סדרת הטלוויזיה "רביעיית רן" אשר שודרה ב-Yes Drama HD וביים אותה יריב הורוביץ. בנוסף, שיחקה בסדרה הקומית של Yes, "טקסי דרייבר" שם גילמה את פאני, בת זוגו של יגאל לוי (יובל סגל). באותה שנה שיחקה וגילמה את גילה בסרט הקצר "חמץ" בבימויו של אלון לוין.
בשנת 2011 שיחקה בסרט הקולנוע "אחותי היפה" בבימויו של מרקו כרמל, ועל תפקידה בסרט זה זכתה בפרס אופיר לשחקנית המשנה הטובה ביותר. שיחקה בסרט הקולנוע "רסיסי אהבה" של הבמאי ניסים נוטריקה. שיחקה בסרט הקולנוע "עדות" של שלומי אלקבץ, בו גילמה פלשתינאית. שיחקה בסרט הקולנוע דובר האנגלית "סשן" של חיים בוזגלו. גילמה את חווה בסרט הקולנוע "בין השמשות" בבימויו של אלון זינגמן. באותה שנה שיחקה גם בסדרת הפשע של ערוץ 10 "הכבוד של מרציאנו", המשך של הסרט באותו שם.
בשנת 2012 החלה לשחק בסדרת הפשע הישראלית של Yes "נויורק" בתפקיד איבון אלחריזי, אשתו של ראובן אלחריזי (יוסי מרשק). בנוסף, שיחקה בסרט "הפיגוע" (The Attack), הפקה משותפת ישראלית-לבנונית של הבמאי הלבנוני זיאד דווארי, בתפקיד סיהאם, אשתו של הדמות הראשית (עלי סלימאן). הסרט מבוסס על הרומן רב המכר של הסופר יסמינה חדרה והוחרם ע״י הליגה הערבית עקב שיתוף פעולה עם צוות ישראלי. הסרט זכה בפרסים רבים ובהפצה בינלאומית. שיחקה בסרט הדרמה הישראלי "סרק סרק" של חיים בוזגלו. והמשיכה לשחק בעונה השנייה של הסדרה "טקסי דרייבר" ב-Yes.
בשנת 2013 שיחקה בסרטה של הבמאית וידי בילו "פלסטלינה" על תפקידה בסרט (רותי) הייתה מועמדת בפרס אופיר לשחקנית הראשית הטובה ביותר בפעם השנייה. הסרט יצא לאקרנים שנתיים מאוחר יותר בשנת 2015 ושינה את שמו ל"סוף עידן התמימות". במקביל הייתה מועמדת באותה שנה בקטגוריית שחקנית משנה על סרט קומדיית הריגול של הבמאי עמנואל נקש "כידון" בכיכובה של בר רפאלי. באותה שנה המשיכה לשחק בעונה השנייה של סדרת הפשע "נויורק" בYes.
בשנת 2014 שיחקה בסרטם הקצר של גיא נתיב וארז תדמור "אלוהים יקר" לצידו של ליאור אשכנזי. התארחה באחד מן הפרקים של סדרת המתח האמריקאית "הרודן" ברשת Fox.
בשנת 2015 גילמה את ויקטוריה אברבנאל בסרט "תפוחים מן המדבר" על פי המחזה של סביון ליברכט. אל הסרט הצטלמה בתחילת 2013, והייתה מועמדת בפעם הרביעית לפרס אופיר לשחקנית המשנה הטובה ביותר בשנת 2014. שיחקה בתפקיד אורח בעונה החמישית של סדרת הדרמה האמריקאית "הומלנד" ברשת Showtime.
בשנת 2016 השתתפה בעונתה השנייה של סדרת המתח המצליחה "בני ערובה" ששודרה בערוץ 10.
בשנים 2017–2018 גילמה את תפקידה של הלנה בסדרה "כדברא" ששודרה בניקלודיאון (בשנת 2017) ובטין ניק (בשנים 2018–2019) ב-yes.
בשנת 2019 השתתפה במיני-סדרה של נטפליקס "אלי".

תיאטרון

ב-2003 שיחקה בהצגה "מעשה נורא" שכתב דני הורוביץ וביים טובי דיקמן ועלתה בפסטיבל smallבמה באוניברסיטת תל אביב; בהצגה "חמורים" מאת טיטוס מאקיוס פלאוטוס שביים משה קליף ועלתה בפסטיבל עכו. באותה שנה שיחקה בהצגה "מעשה רב פנים או מעשה במלך ענו" שביימו ברוך ברנר וסמי סמיר ועלתה בתיאטרון המעבדה. המשיכה לשחק בהצגה גם שנה אחרי זה.
בשנת 2004 שיחקה בהצגה "קידמה" שכתב וביים טובי דיקמן ועלתה בפסטיבל עכו.
בשנת 2005 שיחקה בהצגה "110 ועשר פעימות בדקה" שכתבה אורית קימל וביים שלומי ליברמן, ועלתה בזירה הבין תחומית בירושלים; ובהצגה "דג בבטן" שביימה לילך דקל-אבנרי ועלתה בתיאטרון תמונע.
בשנת 2007 שיחקה בהצגה "דולי סיטי" שביים טובי דיקמן ועלתה בזירה הבין תחומית ובתיאטרון הקאמרי.
בשנת 2008 שיחקה בהצגה "המיטב שבאדם" שביים טובי דיקמן בתיאטרון דימונה.
בשנת 2009 שיחקה בהצגת היחיד "קשורה" שביים עידן זילברשטיין ועלתה בתיאטרון תמונע.
הייתה ממקימי תיאטרון מעבדת תרבות דימונה. בראשות הבמאי טובי דיקמן שלאחר מכן הועברה ליידי הבמאית נועה רבן.

פרסים

אמסלם הייתה מועמדת 6 פעמים לפרס אופיר, וזכתה פעם אחת בשנת 2011 על תפקידה בסרט "אחותי היפה".